Александаров истоимени деда се истакао у Северном рату против Швеђана. Александар Сергејевич је учествовао у Наполеоновим ратовима. Године 1812. и 1813. истакао се одважношћу приликом Наполеоновог похода на Русију. Неколико година касније је постао царев блиски сарадник. Године 1817. именован је генерал-квартирмајстором (начелник штаба) Врховне команде. Због неслагања са Аракчејевим је пао у немилост цара који га је разрешио свих дужности. После доласка Николе I на престо (1825. година), Александар је реактивиран и две године касније постављен за начелника штаба ратне морнарице. У Руско-турском рату је заузео тврђаву Анапу. Члан је државног савета од 1830. године, а следеће године је постао гувернер Финске. Учествовао је и у Кримском рату. Због пораза код Аљме, Балаклаве и Инкермана, смењен је марта 1855. године. Умро је 1869. године.